Cuneiform Tablet Kt 92/k 176 (AKT 8 221)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ṣé-er a-šùr-UTU i-na ba-áb ḫa-ra-ni-šu né-ru-ub-ma um-ma en-na-sú-in a-na a-šùr-UTU-ma a-pu-na lá-ma kà-sà-am ni-iš-tí-ú a-wa-tí-im lá-ta-wu-kum li-ba-tim lá ta-ma-lá i-nu-mì i-na wa-áš-ḫa-ni-a ú-kà-i-lu-ni-ni 2-ma-na KÙ.BABBAR a-ḫa-ti tù-šé-bi-lá-kà um-ma a-šùr-UTU ke-na tù-šé-bi-lá-ni-ma ú-lá a-dí-na-kum um-ma en-na-sú-in-ma u₄-ma-am a-ḫa-tí ta-tù-ra-am um-ma ší-it-ma ta-al-tám-nam KÙ.BABBAR ù ṣí-ba-tí ša iš-tù 8 ša-na-tim šé-ṣí-ma dí-nam um-ma a-šùr-UTU-ma e-ni-ma-ma a-na šé-ep a-šur-i-mì-tí am-qú-ut a-ḫu-ú-a a-tù-nu a-ma KÙ.GI 15 GÍN ù 1 ma-na sà-am-tum ma-lá ta-le-a-ni É.GAL-lam ṭá-i-ba um-ma a-šùr-UTU-ma a-na en-na-sú-in-ma šu-ma KÙ.BABBAR a-na ma-dí-im i-tù-ar al-kam-ma ší-bé-kà la-aṣ-ba-at-ma ma-lá e-pá-ší-im ep-ša-ni um-ma en-na-sú-in-ma a-na a-šùr-UTU-ma É.GAL-lúm KÙ.BABBAR ma-dam i-ṣé-ri-a i-šu